CELEX: 32004R1140
Language: hr
Date: 2004-06-21 00:00:00
Title: Uredba Vijeća (EZ) br. 1140/2004 od 21. lipnja 2004. o suspenziji primjene autonomnih carina Zajedničke carinske tarife na određene proizvode ribarstva podrijetlom iz Ceute i Melille

04/Sv. 009
            
            
               HR
            
            
               Službeni list Europske unije
            
            
               131
            
         32004R1140
   
               L 222/1
            
            
               SLUŽBENI LIST EUROPSKE UNIJE
            
            
               21.06.2004.
            
         
      UREDBA VIJEĆA (EZ) br. 1140/2004
   od 21. lipnja 2004.
   o suspenziji primjene autonomnih carina Zajedničke carinske tarife na određene proizvode ribarstva podrijetlom iz Ceute i Melille
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113.,
   uzimajući u obzir prijedlog Komisije,
   budući da:
   
               (1)
            
            
               Uredbom (EZ) br. 656/2000 (1) Vijeće je uvelo nultu stopu carinskih kvota Zajednice za određene proizvode ribarstva podrijetlom iz Ceute, koje su prestale važiti 31. prosinca 2002.
            
         
               (2)
            
            
               U listopadu 2002. Španjolska je zatražila produljenje valjanosti kvota iz Uredbe (EZ) br. 656/2000 i poduprla je svoj zahtjev socijalnim i gospodarskim argumentima u pogledu Ceute, navodeći ograničenja u kojima se nalazi njezino gospodarstvo i poteškoće s kojima se suočava lokalna ribolovna industrija. Taj je zahtjev opravdan budući da gospodarsko stanje u Ceuti zahtijeva donošenje povlaštenih mjera kako bi se olakšao izvoz u Zajednicu.
            
         
               (3)
            
            
               Odlukom Vijeća i Komisije 2000/204/EZ, EZUČ od 24. siječnja 2000. o sklapanju Euro-mediteranskog sporazuma o pridruživanju između Europskih zajednica i njihovih država članica, s jedne strane, i Kraljevine Maroko, s druge strane (2), Zajednica je u cijelosti suspendirala uvozne carine Zajedničke carinske tarife za veliki niz proizvoda ribarstva podrijetlom iz Maroka. Uvoz tih proizvoda u Zajednicu ne podliježe količinskim ograničenjima, a njihov je broj daleko veći od broja proizvoda koji su obuhvaćeni carinskim kvotama otvorenim za Ceutu. Uzimajući u obzir činjenicu da područja Ceute i Melille okružuje Maroko s kopnene strane, primjereno je zaustaviti daljnju diskriminaciju i dodijeliti Ceuti i Melilli povlašteni tretman za isti niz proizvoda ribarstva kako bi se stvorile slične poslovne mogućnosti i promicao gospodarski razvoj u tim područjima.
            
         
               (4)
            
            
               Budući da ugovorom o pridruživanju s Marokom nisu predviđeni rokovi za primjenu povlaštenog tretmana za proizvode ribarstva, ni ovom se Uredbom ne moraju uvesti rokovi.
            
         
               (5)
            
            
               Ispunjavanje uvjeta za carinske suspenzije uvedene ovom Uredbom podliježe pravilima o podrijetlu iz Uredbe Vijeća (EZ) br. 82/2001 od 5. prosinca 2000. o određenju pojma „proizvodi s podrijetlom” i načina administrativne suradnje u trgovini između carinskog područja Zajednice i Ceute i Melille (3),
            
         DONIJELO JE OVU UREDBU:
   Članak 1.
   Autonomne carine iz Zajedničke carinske tarife za proizvode iz Priloga ovoj Uredbi podrijetlom iz Ceute i Melille u cijelosti se suspendiraju.
   Članak 2.
   Dokaz o statusu podrijetlu proizvoda dostavlja se u skladu s Uredbom (EZ) br. 82/2001.
   Članak 3.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 21. lipnja 2004.
      
         
            Za Vijeće
         
         
            Predsjednik
         
         J. WALSH
         
      
   
   
      (1)  SL L 80, 31.3.2000., str. 5.
   
      (2)  SL L 70, 18.3.2000., str. 1.
   
      (3)  SL L 20, 20.1.2001., str. 1.
   PRILOG
   
      Proizvodi podrijetlom iz Ceute i Melille za koje se u potpunosti ukidaju autonomne carine zajedničke carinske tarife
   
   
               Oznaka KN
            
            
               Opis
            
         
               Poglavlje 3.
            
            
               Ribe i rakovi, mekušci i ostali vodeni beskralježnjaci
            
         
                
            
            
               Pripremljena ili konzervirana riba, cijela ili u komadima, ali nemljevena
            
         
               1604 11 00
            
            
               Losos
            
         
               1604 12
            
            
               Haringa (sleđ)
            
         
               1604 13
            
            
               Srdele, velike srdele i papaline
            
         
               1604 14
            
            
               Tuna, tunj prugavac i palamida (Sarda spp.)
            
         
               1604 15
            
            
               Skuša i lokarda
            
         
               1604 16 00
            
            
               Inćuni
            
         
               1604 19 10
            
            
               Salmonide, osim lososa
            
         
               1604 19 31 do 1604 19 39
            
            
               Riba roda Euthynnus, osim tunja prugavca (Euthynnus (Katsuwonus) pelamis)
               
            
         
               1604 19 50
            
            
               Pastirica atlantska (Orcynopsis unicolor)
            
         
               1604 19 91 do 1604 19 98
            
            
               Ostala riba
            
         
                
            
            
               Ostala pripremljena ili konzervirana riba:
            
         
               1604 20 05
            
            
               Pripremljeni surimi
            
         
               1604 20 10
            
            
               Losos
            
         
               1604 20 30
            
            
               Salmonide, osim lososa
            
         
               1604 20 40
            
            
               Inćuni
            
         
               1604 20 50
            
            
               Srdele, palamide, skuša (Scomber scombrus), lokarda (Scomber japonicus), pastirica atlantska (Orcynopsis unicolor)
            
         
               1604 20 70
            
            
               Tuna, tunj prugavac i ostala riba roda Euthynnus
               
            
         
               1604 20 90
            
            
               Ostala riba
            
         
                
            
            
               Kavijar i nadomjesci kavijara pripremljeni od ribljih jaja
            
         
               1604 30
            
            
               Kavijar i nadomjesci kavijara
            
         
                
            
            
               Rakovi, mekušci i drugi vodeni beskralješnjaci, pripremljeni ili konzervirani
            
         
               1605 10 00
            
            
               Rakovice
            
         
               1605 20
            
            
               Kozice
            
         
               1605 30
            
            
               Hlapovi
            
         
               1605 40 00
            
            
               Ostali rakovi
            
         
               1605 90 11
            
            
               Dagnje (Mytilus spp., Perna spp.) u spremnicima koji ne propuštaju zrak
            
         
               1605 90 19
            
            
               Ostale dagnje
            
         
               1605 90 30
            
            
               Ostali mekušci